Document ID: 32004R0913

Κανονισμός (ΕΚ) αριθ. 913/2004 της Επιτροπής
της 29ης Απριλίου 2004
για την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών(1), όπως τροποποιήθηκε τελευταία με τον κανονισμό 657/2004 της Επιτροπής(2), και ιδίως το άρθρο 20,
Εκτιμώντας τα ακόλουθα:
(1) Το άρθρο 20 του κανονισμού (EΚ) αριθ. 2368/2002 προβλέπει την τροποποίηση του καταλόγου των συμμετεχόντων στο σύστημα πιστοποίησης της διαδικασίας Κίμπερλυ, στο παράρτημα ΙΙ.
(2) Η Τσεχική Δημοκρατία, η Ουγγαρία, η Πολωνία και η Σλοβενία συμπεριλαμβάνονται στον κατάλογο των συμμετεχόντων στο σύστημα πιστοποίησης της διαδικασίας Κίμπερλυ, στο παράρτημα ΙΙ.
(3) Ενόψει της προσχώρησής τους στην Ευρωπαϊκή Ένωση την 1η Μαΐου 2004, η Τσεχική Δημοκρατία, η Ουγγαρία, η Πολωνία και η Σλοβενία παύουν να συμμετέχουν αυτοδικαίως στο σύστημα πιστοποίησης της διαδικασίας Κίμπερλυ στις 30 Απριλίου 2004 και, επομένως, πρέπει να διαγραφούν από τον κατάλογο των συμμετεχόντων. Το παράρτημα ΙΙ θα πρέπει, συνεπώς, να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (EΚ) αριθ. 2368/2002, αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Μαΐου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Απριλίου 2004.

Labels: 11
14
7
3
15